paragraph_text: Vjetropark Gemini je kompleks priobalnih vjetroturbina na sjeveru Nizozemske. Ukupna snaga mu je 600 MW što ga čini najvećim offshore vjetroparkom u Nizozemskoj te drugim najvećim na svijetu nakon London Arraya. Kompleks se nalazi u Sjevernom moru osamdesetak kilometara od kopnenog grada Groningena, a njegova snaga je podijeljena na 150 vjetroturbina od kojih svaka ima snagu od 4 MW. Vjetroelektrane je razvio konzorcij pod vodstvom kanadske tvrtke Northland Power, dok je Van Oord iz Rotterdama glavni izvođač radova. Izgradnja je započela sredinom 2015.godine,a pred kraj 2016. godine instalirano je svih 150 vjetroelektrana. Konačno u svibnju 2017. vjetropark Gemini je i službeno započeo s radom. Ukupan trošak izgradnje kompleksa iznosio je 2,8 milijardi € a, novac je prikupljen investicijama iz tridesetak poduzeća i banaka. Godišnje će ovaj kompleks može proizvesti oko 2,6 TWh električne energije koje će opskrbljivati 800 tisuća (do skoro 1,5 milijuna) stanovnika Nizozemske.